THREE THOUSAND YEARS OF LONGING (2022) บรรยายไทย - อนันต์ โพธิสูง
ฉันชื่ออะลีเธีย
เรื่องราวของฉันเป็นเรื่องจริง
แต่คุณน่าจะเชื่อเรื่องของฉันมากกว่า
ถ้าฉันเล่ามันเป็นนิทาน
กาลครั้งหนึ่งนานมาแล้ว
เมื่อมนุษย์ทะยานแหวกท้องฟ้าบนนกเหล็ก
ใส่ตีนกบและเดินบนพื้นใต้ทะเล
ถือแผ่นกระจกที่สามารถเปิดเพลงรัก จากบนฟ้าสูงได้...
...มีหญิงคนหนึ่ง ที่มีความสุขและโดดเดี่ยว
โดดเดี่ยวเพราะเธอเลือกเอง
มีความสุขเพราะเธอมีอิสระ
ใช้ชีวิตด้วยจิตนักวิชาการของเธอ
ธุรกิจของเธอคือเรื่องราว
เธอเป็นนักเล่าเรื่อง
ผู้แสวงหาความจริง
ในเรื่องราวทั้งหมดของมวลมนุษยชาติ
เพื่อจะทำแบบนั้น ปีละ 1-2 ครั้ง
เธอไปผจญภัยในสถานที่แปลกๆ
ไปจีน ทะเลทางใต้
และเมืองที่เป็นอมตะอย่างลิแวนท์...
ที่ๆคนแบบเธอมารวมตัวกัน เพื่อเล่าเรื่องราวของเรื่องราว
ทางนี้
- โทษนะ - ทางนี้เลย คุณ
ทำอะไรน่ะ? ปล่อยได้ไหม?
มันคือปริศนาแห่งอิสตันบูล
อะลีเธีย!
ยินดีต้อนรับนะ!
- ในที่สุด! - กุนฮาน!
เพื่อนรักของฉัน
- ยอดจริงๆ! - โทษนะ
- นี่คืออามีน่า - อามีน่า
จากบริติช เคานซิลค่ะ
หมอนั่นที่มายื้อกระเป๋าฉันที่สนามบิน
คุณเห็นไหม?
หมอนั่นไหน?
ตอนคุณมาถึงเขาก็วิ่งหนีไป
ตัวเล็กๆ ใส่แจ๊คเก็ตหนังแกะ คอปกชมพู
น่าสนใจดี
ตัวร้อนจี๋เลย
กลิ่นหึ่ง
อาจจะเป็นจีนนี่ก็ได้
ผมว่าเป็นพวกคนขับแท็กซี่เถื่อนมากกว่า
ใส่น้ำหอมมากไป
ศาสตราจารย์...
จะบอกว่าคุณเชื่อเรื่องจีนนี่งั้นเหรอ?
ผมเชื่อว่ามีคนที่อยากเชื่อเรื่องพวกนั้น
รวมถึงฉันด้วย?
จีนนี่ ผี
เอเลี่ยน อะไรก็ได้ที่สบายใจ
โรงแรมจัดเซอร์ไพรส์เอาไว้ให้ด้วยนะ
ห้องอกาธา คริสตี
ในห้องนี้แหละ
ที่เธอเขียนเรื่อง "รถด่วนอันตราย"
คุณจะอธิบาย
กำลังของพายุอย่างไร
หากคุณไม่มีวิธี
ที่จะตรวจวัดและไม่มีข้อมูลอุตุนิยมวิทยา?
คุณจะอธิบายฤดูกาลอย่างไร?
ฤดูใบไม้ร่วงถึงฤดูหนาว สู่ฤดูใบไม้ผลิและฤดูร้อน
หากคุณไม่รู้ว่าโลกของเรา
โคจรรอบดวงอาทิตย์ขณะที่เอียงอยู่บนแกนโลก?
ทุกอย่างล้วนเป็นปริศนา
ฤดูกาล สึนามิ โรคจุลินทรีย์...
เราจะทำอะไรได้นอกจากหันไปพึ่งเรื่องราว?
อย่างที่ดร.บินนี่พยายามทำให้เราเข้าใจ
เรื่องเล่าเคยเป็นหนทางเดียว
ที่ทำให้ชีวิตคนเรามีเหตุผล
ถูกต้องค่ะ
เราตั้งชื่อให้พลังนิรนาม
ที่อยู่เบื้องหลังสิ่งมหัศจรรย์และภัยพิบัติ
ด้วยการ...
ด้วยการเล่าเรื่องราวสู่กันฟัง
ผมขออนุญาตแสดงให้ดูครับ
เราเล่าลือ เจาะจงถึงเทพผู้ทรงพลัง
ที่มีอยู่ในทุกวัฒนธรรม ในทุกเทพนิยาย
ตั้งแต่ของกรีก โรมัน จนถึงนอร์ส
และอื่นๆอีกมากมาย
ทายาทเทพที่เราคุ้นเคยอย่าง เซอุส โพไซดอน อะเธน่า
ธอร์ ทั้งหมดเลย
เป็นที่รู้จักแม้กระทั่งในปัจจุบัน
นี่คือร่องรอยที่ยังเหลืออยู่ของพวกเขา
คำถามเดิมยังคงอยู่ เป้าหมายพวกเขาคืออะไร?
ตอนนี้เราต้องการอะไรจากพวกเขา?
โลกเรามีทั้งตำนานและวิทยาศาสตร์
อ๋อ ขอโทษค่ะ
ตำนานคือสิ่งที่เรารู้ในอดีต
วิทยาศาสตร์คือสิ่งที่เรารู้ถึงตอนนี้
ไม่ช้าก็เร็ว
เรื่องเล่าที่เราสร้างขึ้นมาจะถูกแทนที่
ด้วยเรื่องเล่าของวิทยาศาสตร์
วิทยาศาสตร์ที่คนเพียรพยายามทำ
เหล่าทวยเทพและปีศาจ
อยู่นานเกินจุดประสงค์ของตน
และจะถูกด้อยค่าลงเป็นแค่คำอุปมา
ไร้สาระ!
อะลีเธีย!
อะลีเธีย
เกิดอะไรขึ้นน่ะ?
ไม่รู้สิ เธอล้มลงเฉยๆ
จู่ๆเธอก็ล้ม
พระเจ้า
คุณโอเคไหม?
คุณไปหาหมอไม่ดีกว่าเหรอ?
ทำไมล่ะ? รู้สึกดีขนาดนี้เนี่ยนะ?
โทษะ อะลีเธีย คุณแน่ใจเหรอ?
นอกจากปวดเมื่อยตามปกติ
ก็ไม่มีปัญหาอะไรนะ
ไม่ต้องตีโพยตีพายหรอก
แล้วบนเวทีเกิดอะไรขึ้น?
ช่วงหลังนี่จินตนาการฉันเตลิดไปหน่อย
มันลอบทำร้ายฉัน
ฉันว่ามันเป็นสัญญาณเตือน
เรื่องอะไร?
ว่าอย่าประมาท
ให้ระวังตัวเสมอ
บางครั้งมันก็น่าเกลียดมากๆ
ฉันพยายามไม่ขัดขืนมัน
มันเข้าครอบงำฉันแปปนึง แล้วมันก็ถอยไป
อะไรถอยไป?
โธ่ กุนฮาน มันไม่มีเหตุผลหรอก อย่าไปสนใจเลย
คุณทำตัวเหมือนเด็ก รู้ไหม?
ที่จริงฉันก็คือเด็กนั่นแหละ
ถ้าพรหมลิขิตมีจริง เราจะหนีมันได้ไหม?
ใครจะบอกได้?
แต่ฉันบอกได้เลย
ณ ตลาด์ บาซาร์แห่งอิสตันบูล
มีถนน 62 สายและร้านรวง 4,000 ร้าน
และหนึ่งในร้านเหล่านั้นมีสามห้อง
ในห้องที่เล็กที่สุด
มีกองสิ่งของที่ยังไม่ได้คัดแยก
ทั้งของเก่าของใหม่
และจากก้นกองของพวกนั้น
ฉันเลือกของที่ระลึกหนึ่งชิ้น
คุณรู้ไหมคะ ว่านี่คืออะไร?
ผมก็ไม่แน่ใจ อาจจะเป็นเชสมี บุลบุล
"ดวงตานกไนติงเกล"
ช่วงปี 1845 มีช่างทำเครื่องแก้วในอินจีกอย
พวกนั้นโด่งดังด้านลายก้นหอยขาว-นำ้เงินแบบนี้
ขอเถอะ ผมจะให้คุณเป็นของขวัญ
เลือกอะไรที่มันดูดีกว่านี้หน่อย
ถ้านี่เป็นเชสมี บุลบุลจริงๆ
มีทางไหนจะรับรองว่ามันเป็นของแท้ได้ไหม?
ว่ากันว่าถ้าเป็นของจริง
บางทีคุณอาจมองเห็นจุดเลือด
จากปอดคนเป่าแก้วได้
แต่ผมว่าน่าจะเป็นของเลียนแบบสมัยใหม่มากกว่า
มันโดนเผาจนเสียแล้ว เลือกอย่างอื่นเถอะ
ไม่ล่ะ ขอบใจนะ กุนฮาน
ฉันชอบมัน
มันจะคืออะไรก็เถอะ ฉันว่ามันมีเรื่องราวน่าสนใจแน่
ฮัลโหล?
อรุณสวัสดิ์ครับ ดร.บินนี่
- สวัสดี - โทรจากรูมเซอร์วิสครับ
- ค่ะ - รับไข่แบบไหนดีครับ?
เอ่อ ขอไข่แดงไม่สุกค่ะ
- กับขนมปังปิ้งนะครับ? - ค่ะ แต่ไม่เอาขอบนะ
- ไข่สองฟองนะครับ? - ฟองเดียวพอค่ะ
- โอเค ขอบคุณครับ - ขอบคุณมาก
ฉันจะหลับตา แล้วนับถึงสาม
ฉันจะขอบคุณมาก
ถ้าคุณจะไปจากที่นี่
หนึ่ง
สอง
สาม
สี่
ห้า
หก
เจ็ด แปด
เก้า สิบ
คุณคงไม่พูดภาษาอังกฤษสินะ?
ภาษาเยอรมันล่ะ?
ภาษาสเปน?
กรีก?
คุณพูดกรีกโบราณเป็นหรือ?
ฉันเรียนมาบ้าง...
ที่มหาวิทยาลัย
กรุณาอย่ากลัวผม
หรือทิ้งขว้างผม
ผมเป็นหนี้บุญคุณคุณ
ที่ปลดปล่อยผมออกมา
ด้วยเหตุนี้
ผมจำต้องมอบ
พร 3 ประการให้คุณ
มีกฏเกณฑ์
ที่ไม่อาจฝ่าฝืน
สามข้อคือสามข้อ
ตัวเลขแห่งพลัง
คุณไม่อาจขอพร
ให้ขอพรได้ไม่สิ้นสุด
ฉันเข้าใจคอนเซปท์ตี
คุณไม่อาจขอชีวิตนิจนิรันดร์
การตายอยู่ในธรรมชาติของคุณ
ส่วนผมเป็นอมตะ
ผมไม่สามารถอภัยบาป
หรือสิ้นสุดความทุกข์ทรมานได้
ผมเป็นเพียงจีนนี่
ก็มีเหตุผลดี
นี่คือข้อจำกัด
มนุษย์ตัวจิ๋วนี่คืออะไรกัน?
เขาคือ...
พ่อมด
นำทางเราผ่านกาลเวลา
ไอน์สไตน์
คุณเป็นแม่มด...
ที่ขังเขาไว้ในกล่องหรือ?
ไม่ นี่คือวิทยาศาสตร์
"โทรทัศน์"
เป็นคลื่น...ของแสงและเสียง
เครื่องส่งสัญญาณ
ฉันก็ไม่แน่ใจว่ามันทำงานยังไง
ฉันเป็นนักวิชาการวรรณกรรม
เรารู้ไม่มากหรอก
ผมเป็นจีนนี่ที่มีพลังไม่มาก
แต่ผมเริ่มเข้าใจตัวส่งสัญญาณพวกนี้แล้ว
คุณเรียนพูดภาษาฉันเป็นแล้ว
ภาษาอังกฤษมันไม่ยุ่งยาก
ผมว่ามันเรียนรู้ได้ไว
คุณอยากได้อัลเบิร์ตไว้เองไหมล่ะ?
ไม่ ไม่ ไม่
แบบนั้นไม่ดีกับเขาแน่ เอาเขากลับไปเถอะ
- ผมขยายเขาได้นะ - ยังไงกันเนี่ย?
เราคุยกับเขาได้นะ
- มันเป็นไปได้ยังไง? - ไม่ เอาเขากลับไปนะ
- นั่นคือความปรารถนาคุณหรือ? - เป็นไปไม่ได้
ไม่ มันเป็นหน้าที่คุณต่างหาก
งั้นคุณจะขอพรอะไร?
ใจคุณปรารถนาอะไร?
ฉันว่า...เราใจเย็นก่อนดีกว่า
ฉันต้องค่อยๆคิด
ผมมีเวลาเหลือเฟืออยู่แล้ว
เล่าเรื่องคุณให้ผมฟังหน่อยสิ
ฉันชื่ออะลีเธีย บินนี่
ฉันมาตุรกีเพื่อสัมมนา
และอีกวันเดียวฉันจะกลับบ้าน
แล้ว?
แล้ว...ฉันมีเรื่องอยากสารภาพ
เรื่องที่ฉันไม่เคยบอกใคร
ยอดเยี่ยมเลย
สมัยยังเด็ก มีเด็กผู้ชายคนนึง
คนรักแรกของคุณหรือ?
ไม่ๆๆ เขาไม่ใช่คนหรอก
เป็นจีนนี่หรือ?
ไม่ใช่
ตอนนั้นฉันเรียนโรงเรียนหญิงล้วน
อยู่กับผู้หญิงเป็นกลุ่ม
ฉันเป็น...พวกชอบอยู่ลำพังโดยธรรมชาติ
เอ็นโซ่ เด็กผู้ชายคนนี้
เขามาหาฉัน จากความว่างเปล่า
จากความต้องการจินตนาการ
เขาเล่าเรื่องราวให้ฉันฟังด้วยภาษา
ที่เราเข้าใจกันเพียงสองคน
เขามักหายไปทุกครั้งที่ฉันปวดหัว
แต่เขาไม่เคยไปไหนไกล
ตอนที่ฉันเป็นหอบจนขยับไม่ได้
เขาเป็นเหมือนอัลเบิร์ตตัวน้อย
ที่คุณไม่ยอมให้ผมมอบให้?
ปรากฏตัวขึ้นมาแบบนั้นเหรอ?
เพียงแต่เขาไม่มีตัวตนจริงๆ
ฉันกลัวว่าเขาจะจากไป เลยจดเรื่องเขาไว้
ฉันใส่ข้อมูลจริงเข้าไปในสมุดจนแน่น
แต่ยิ่งพยายามใส่ข้อมูลให้เหมือนจริงเท่าไหร่
ตัวฉันเองกลับยิ่งสงสัย
และ...มันเริ่มรู้สึกโง่สิ้นดี
ฉันรู้สึกโง่มาก
หลังจากนั้น...
ฉันเลยเผามันในเตาที่โรงเรียน
และหลังจากนั้นเขาก็หายไปตลอดกาล
แต่ผมกลับมาอยู่ที่นี่
ไม่สมเหตุสมผลเลย แต่ใช่
ผมอยู่ที่นี่ และเรามีเรื่องต้องสะสาง
เดี๋ยวค่อยกลับมาใหม่ได้ไหมคะ?
รูมเซอร์วิสครับ ดร.บินนี่
ผมเอาอาหารเช้ามาเสิร์ฟครับ
สักครู่นะ!
คุณต้องปิดประตู
สวัสดีค่ะ
ให้วางตรงไหนดีครับ ดร.บินนี่?
ขอบใจนะ ฉันรับเองดีกว่า
- ผมทำให้เองครับ - ไม่ๆ ฉันจัดการเองได้
ดีครับ ดร.บินนี่ หวังว่าคุณได้ พักผ่อนเต็มอิ่มนะครับ
ดูน่าอร่อยมากเลย ใช่แล้ว
วันนี้มีแผนจะไปทำอะไรครับ?
ยังไม่แน่เลย ฉันไม่ได้เตรียมทำอะไรน่ะ
ผมขอแจ้งว่าที่นี่มีหอศิลป์สวยๆ...
คุณใจดีมาก ขอบคุณนะ
...บ่ายนี้ ถ้าคุณมีโอกาส
- คราวหน้าดีกว่าค่ะ - จะเยี่ยมมากเลยครับ
ขอบคุณ โชคดีนะคะ
โอเคครับ ขอให้สนุกนะครับ
ขอบคุณมาก!
ตัวขนาดนี้สบายกว่าสินะ
ผมพยายามปรับตัวอยู่แล้ว
เชิญครับ
ไม่จำเป็นต้องสั่งมื้อเช้าเลยนะเนี่ย
มันคือคุ๊กกี้เปอร์เซีย ถั่วลูกไก่ กานพลู ถั่วพิสตาชิโอ
ละลายในปากแน่นอน
ฉันขอถามอะไรหน่อยได้ไหม?
ได้เลย
คุณหลงมาอยู่ในขวดฉันได้ยังไง?
เรื่องมันยาว
เป็นการถูกจองจำครั้งที่สามของผม
คุณถูกขังในขวดมาสามครั้งแล้วเหรอ?
ผมเป็นจีนนี่ก็จริง แต่ผมก็โง่
ผมชอบสนทนากับผู้หญิงมากเกินไป
อนาคตผมต้องระวังตัวมากขึ้น
แล้วคุณถูกจับครั้งแรกยังไง?
ด้วยความปรารถนา
จะด้วยอะไรอีกล่ะ?
เธอเป็นใคร?
ชีบา
พระราชินีแห่งชีบา?
เธอเป็นญาติผมเอง
เธอเป็นจีนนี่เหรอ?
แม่ของเธอเป็นจีนนี่
เป็นไปได้ด้วยเหรอ?
มันมีกฏที่อนุญาต
ให้จีนนี่และมนุษย์คบหากัน
แต่พวกเขาไม่สามารถสร้างทายาทที่เป็นอมตะ
เหมือนที่ลากับม้า
แพร่พันธ์ได้แค่ล่อที่เป็นหมันเท่านั้น
แล้วเธอหน้าตาเป็นยังไง?
นอกจากขนดกดำที่ขาเธอ
เธอก็ดูเหมือนคนทั่วไปนั่นแหละ
ยกเว้น...แน่นอน เธอเป็นขีบา
ว่ากันว่าเธอสวยงามมาก
เธอไม่สวยงาม แต่เธอคือความสวยงาม
ตอนนั้นผมยังเป็นอิสระ
ผมเข้าออกห้องนอนของเธอ
ชีบา...
ผมรู้ไม่แพ้เหล่าทาสสาวของเธอ
ถึงสัมผัสที่จะทำให้เธอต้องสั่นไหวเพราะความสุข
ผมไม่เคยต้องการใครขนาดนั้นมาก่อน
แล้วเธอต้องการคุณด้วยไหม?
ผมเป็นของเล่น เป็นเด็กของเธอ
ผมอาจเป็นมากกว่านั้นได้ แต่เพราะโซโลมอน
กษัตริย์โซโลมอน?
ขอพระองค์ทรงพระเจริญ
พระองค์ข้ามทะเลทรายมาเกี้ยวพาฯเธอ
แล้วเธอไม่ไปกับเขาเหรอ?
ไม่ ไม่มีวัน
แต่มันอยู่ในหนังสือศักดิ์สิทธิ์หมดเลย
ในทุกเรื่องเล่า ในภาพวาด
แฮนเดลเขียนเพลงเรื่องนี้ด้วย
คุณนาย ผมอยู่ที่นั่นด้วย
โซโลมอนมาหาเธอ
ท่านเป็นถึงราชินี เสรีเหนือผู้ใด...
ท่านเห็นทุกสิ่งชัดเจน
เหตุใดจึงอยากผูกมัดตัวเองที่เตียงชายใดด้วย?
จีนนี่ญาติแสนน่ารักของข้า...
ไม่มีชายใดล่อลวงข้าได้หรอก
เขาเริ่มต้นด้วยเสียงเพลง
ผมทำทุกอย่างเพื่อปรามเธอ
แต่เมื่อเธอใช้
ขี้ผึ้งหอมจากผึ้งจาบาซซ่า
เพื่อถอนขนบนขาเธอ
ผมก็รู้ว่าผมแพ้แล้ว
แต่คนโง่อย่างผมยังพร่ำบอกเธอ
ว่าร่างกายเธอช่างสมบูรณ์และสวยงาม
แต่จิตใจเธอนั้นสมบูรณ์และสวยงามยิ่งกว่า
และแกร่งกว่าด้วย
เธอเห็นด้วยกับทุกอย่างที่ผมพูด
จนน้ำตาเธอไหล
เธอเริ่มให้เขาทำสิ่งที่เหมือนจะเป็นไปไม่ได้
ให้หาเส้นไหมสีแดง
ในราชวังที่มีพันห้อง
ให้เดาชื่อลับของจีนนี่ แม่ของเธอ
ให้บอกเธอถึงสิ่งที่สตรีปรารถนา
ฟังดูเป็นไปไม่ได้จริงๆ
ไม่ใช่สำหรับเขา
เขาสามารถพูดกับเหล่าภูตผีปีศาจ
และกับจีนนี่ที่กำเนิดมาจากไฟ
เขาพบมดที่หาเส้นไหมจนเจอ
และมีปีศาจมากระซิบชื่อแม่เธอให้เขาฟัง
เขามองตาเธอ
แล้วบอกเธอถึงสิ่งที่สตรีปรารถนาที่สุด
เธอประหลาดใจมาก
แล้วบอกว่าเขาพูดถูก
เธอจึงยินยอมมอบสิ่งที่เขาปรารถนาที่สุด
นั่นคือการได้แต่งงาน แล้วขึ้นเตียงกับเธอ
เขาคือยอดผู้มีคาถาอาคม
...และเขาจองจำผม
ด้วยคาถาลงสู่ขวดทองเหลือง
(emotional string music continues)
เธอไม่วิงวอนเพื่อผมเลย
ผมมันไร้ค่าสำหรับเธอ
เป็นเพียงลมหายใจในขวด
ผมถูกทิ้งลงสู่ทะเลแดง
และโดดเดี่ยวอยู่ถึง 2,500 ปี
แล้วนอกจากนอนหลับ
อยู่ในขวดตั้ง 2,500 ปีจะทำอะไรดี?
จีนนี่ไม่หลับไหลหรอก
แล้วคุณทำยังไง?
ช่วงร้อยปีแรก ผมโกรธโชคชะตาตัวเอง
ผมภาวนาต่อบอชโคโลให้ปล่อยผมออกไป
พอทำแบบนั้นไม่ได้ผล
ผมก็ภาวนาต่อพระเจ้าทุกองค์ที่รู้จัก
และทุกองที่ผมอาจจะไม่รู้จัก
และเมื่อผมยังไม่พบคำตอบ
ผมใช้เวลาไปกับความฝัน
กลับไปเยี่ยมเรื่องราวทั้งหมดของชีวิต
และเมื่อทำหลายครั้งจนหมดแรงแล้ว
ผมก็กลับไปภาวนาและกลับไปโกรธต่อ
จนในที่สุด
ผมเริ่มหลอกตัวเอง
ผมภาวนาให้ตัวเองอยู่ในขวด
ผมอ้อนวอนบอชโคโล ให้เก็บผมไว้ในขวดตลอดไป
แล้วมันได้ผลไหม?
การไม่ปรารถนาสิ่งใดน่ะหรือ?
การแสร้งทำว่าไม่ต้องการสิ่งใด
มากกว่าการถูกขังในขวดน่ะเหรอ?
ไม่เลย
สำหรับจีนนี่ นี่คือการเข้าใกล้ความตายที่สุด
แล้วคุณรู้คำตอบของคำถามเธอไหม?
สิ่งที่ผู้หญิงปรารถนาที่สุดน่ะหรือ?
ใช่
คุณไม่รู้ใช่ไหม?
ถ้าคุณไม่รู้ ผมก็บอกคุณไม่ได้
พวกเราไม่ได้ต้องการสิ่งเดียวกันหมดหรอกนะ
คุณนาย ความปรารถนาของคุณ ไม่ชัดเจนสำหรับผมเลย
ฉัน...อยู่ในจุดที่มีทุกอย่างที่ต้องการแล้ว
กล้าพูดเลยว่าฉันพอใจ และรู้สึกขอบคุณด้วย
บอกผมหน่อย
คุณเป็นภรรยาไหม? หรือเป็นม่าย?
- เอ่อ... - หรือเป็นแม่?
ฉันไม่มีลูก ไม่มีพี่น้อง ไม่มีพ่อแม่
เคยมีสามีครั้งนึง
แล้วคุณลักษณะสามีคุณเป็นยังไงบ้าง?
คุณลักษณะเหรอ?
ตอนแรกก็ยอดเยี่ยมเลย
แล้วตอนจบล่ะ?
ไม่ใช่เรื่องราวน่าเล่านักหรอก
แต่มันก็คือเรื่องราว เรื่องราวของคุณ
และมันดีเสมอ
ที่เราจะเข้าใจคนที่คุณเคยรัก
เชิญเลย
โอเค เอ่อ...
เรารู้จักกันตั้งแต่ยังเด็ก
เรา...แต่งงานกันเร็วมาก
ตอนแรก เรามีความสุข
กับกายและใจของกันและกัน
เอ่อ...
เราอยู่กันสบายมาหลายปี
แล้วจู่ๆ...
มันก็จางหายไปหมด
เรากลายเป็น...
ไม่มีกัน
แล้วเขาอยู่ที่ไหน?
เขาอยู่ที่แฮ็คนี่ย์ กับเอเมอลีน พอร์เตอร์
เขาบอกว่าฉัน...
ฉันอ่านความรู้สึกคนอื่นไม่เป็น
ฉันอ่านความรู้สึกเขาไม่เป็นต่างหาก
น่าตื่นเต้นจังเลย!
- น่าตื่นเต้นสิ! - ไม่หรอก
ให้ผมเดา ไม่มีใครตายใช่ไหม
ไม่มี!
สมองของฉันทำงาน...
เป็นทั้งแหล่งพลัง
และที่ปลีกวิเวกของฉัน
ฉันว่าเพราะแบบนั้น ฉันถึงชอบเรื่องเล่า
ฉันค้นพบความรู้สึกผ่านทางเรื่องเล่า
คุณอาจจะอยากขอพรให้เขากลับมา
โอ้ย ไม่ๆๆๆๆ
ไม่
ฉัน...คิดว่า
ฉันอาจจะเศร้าเพราะสูญเสีย และถูกหักหลัง แต่...
ไม่เลย รู้สึกอิสระด้วยซ้ำ
ฉันเหมือนนักโทษ
ที่โผล่จากคุกใต้ดิน ออกมาเจอแสงสว่าง
ฉันได้ขยายพื้นที่ชีวิตตัวเอง
ไม่ ฉันไม่ต้องการอะไรอีกแล้ว
คุณเป็นผู้หญิงที่ฉลาดและระวังตัวมาก อะลีเธีย
แต่เราทุกคนต่างมีความปรารถนา
แม้มันจะซ่อนลึกอยู่ในใจเรา
ก็อาจจะจริง
แต่ฉันก็เป็นนักเล่าเรื่องด้วย
นั่นจะเป็นปัญหาแน่นอน
ปัญหาใหญ่ด้วย
ฉันรู้เรื่องราวทั้งหมด
เรื่องจีนนี่จอมเจ้าเล่ห์
และวิธีที่พวกนั้นให้พรลวงๆ
เพื่อประโยชน์ตัวเอง
ผมไม่ใช่พวกนั้น
ผมเป็นคนธรรมดาที่มีเกียรติ
และมาที่นี่เพื่อทำให้คุณสมปรารถนาเท่านั้น
ถึงที่คุณพูดมาจะจริง
คุณจะเชื่อคนที่จะให้พรได้ไง?
คุณรู้ได้ยังไง ว่าจะเชื่อใจฉันได้?
ผมหวังว่าอย่างนั้น
กับคุณ ผมหวังไว้อย่างนั้นแน่นอน
เคยมี...
เรื่องเล่าตลกเรื่องนึง คุณอาจเคยได้ยินแล้ว
มีเพื่อนสามคน ลอยคอในเรือเล็กๆกลางทะเล
พวกนั้นดึงปลาวิเศษขึ้นมา
ปลานั่นจะให้พรพวกนั้นคนละหนึ่งข้อ
คนแรก
"ฉันขอกลับไปอยู่ที่บ้านกับเมีย"
มันหายตัวไปทันที
คนที่สอง "ฉันขอให้ได้กลับไปเล่น
ในสนามกับลูกๆของฉัน"
หายไปอีกเหมือนกัน
และคนที่สาม "ฉันคิดถึงเพื่อนๆ..."
ขอให้พวกเพื่อนๆกลับมาอยู่ด้วยกัน"
ถูกต้อง
ไม่มีเรื่องเล่าให้พรขอพรเรื่องไหนเลย ที่ไม่จบด้วยคติสอนใจ
จบไม่สวยซักเรื่อง
ขนาดเรื่องที่เป็นมุกยังเละเทะ
แต่คุณกับผมคือคนแต่งเรื่องราวนี้
และเราเลี่ยงกับดักทั้งหมดได้
งั้น...ถ้าฉันไม่ขอพรอะไรเลยล่ะ?
ว่าไงนะ?
ถ้าฉันไม่ขอพรล่ะ?
นั่นคงเป็น...
นั่นคงเป็น
เอาล่ะ
ผมต้องเล่าให้คุณฟัง เรื่องที่ถูกจองจำครั้งที่สอง
ฉันรอฟังอยู่เนี่ย
ผมคงไม่มีวันได้รู้
ว่าขวดของผมมาจากก้นทะเลแดง
...ไปที่วังในคอนสแตนติโนเปิลได้ยังไง
แต่ผมแอบคิดว่ามันน่าจะเกี่ยว
กับการฆ่านักรบชาวตุรกี
การล่มสลายของอาณาจักร
และหญิงสาวผู้มีความรัก
แมร์ฮาบา
เจ้าเป็นใครเนี่ย?
จีนนี่ที่ถูกลืม
กุลเท็นเป็นทาส
ในลานบ้านของพวกนางบำเรอ
ในฮาเร็ม
ตอนผมปรากฏตัวต่อหน้าเธอ...
เธอถึงกับเป็นลม...
ปลุกยังไงเธอก็ไม่ตื่น
ผมบอกเธอชัดเจนว่าผมไม่ได้จะทำร้ายเธอ
เพราะผมถูกขังอยู่ในขวด
จนคุณได้พรสามข้อล่ะสิ
จนเธอได้พรต่างหาก
- ขอเถอะ - โอเค
หญิงสาวน่าสงสารคนนั้นบอกผมว่า
เธอหลังรักชายรูปงามอย่างหัวปักหัวปำ...
...และเธอขอพรทันที
ให้เธอเข้าตาเขา
ข้าทำนี่ให้เจ้า
ปรากฏว่าคนที่เธอปรารถนาคือมุสตาฟาผู้งามสง่า
เจ้าชายมุสตาฟา
ราชโอรสองค์โตในสุลต่านสุลัยมานผู้ยิ่งใหญ่
และว่าที่ทายาทราชบัลลังก์ของพระองค์
หากผมรู้ว่าจะเกิดอะไรขึ้น
ผมคงขอเสี่ยงจะให้อิบลิสกริ้ว
แล้วยืนกรานให้เธอปรารถนาสิ่งอื่น
แต่ด้วยความที่ผมไม่ได้คิด
ผมนำขวดและน้ำมันเวทมนตร์
มาเพื่อเตรียมเธอ
น้ำมันแห่งความลุ่มหลง
ที่เคยถูกใช้เพียงชีบาเท่านั้น
ผมเตือนให้เธอซ่อนขวด
เพราะเกรงว่าพลังของมันจะตกอยู่ในมือคนผิด
ผมไปหามุสตาฟา
กุลเท็น
ผมกระซิบชื่อเธอ
เขาส่งคนมาตามหาเธอ
มันง่ายดายเหลือเกิน
ในฐานะจีนนี่ ผมสงสัย
วิถีชีวิตมนุษย์เสมอมา
เมื่อผมมีเวลาว่าง
ผมมักเดินในวัง เพื่อค้นหาความน่าสนใจนั้น
และที่นั่น ท่ามกลางขันที
มเหสีและนางสนม
ผมได้พบเฮอเร็มเป็นครั้งแรก
เฮอเร็มผู้หัวเราะเสมอ
เธอเองก็เป็นทาส
ที่ไต่เต้าขึ้นมา
จนกลายเป็นคนโปรดของสุลต่าน
ท่านสุลัยมานผู้ปราดเปรื่องมองเธอคนเดียวเท่านั้น
และเธอพยายามปกป้องบัลลังก์ของท่าน
ให้ลูกชายของเธอ แทนที่จะเป็นของมุสตาฟา
เธอให้ติดตามดูเจ้าชายอย่างใกล้ชิด
โดยสายตาหลายคู่
เมื่อผมเห็นเฮอเร็ม
ทำผลงานหลอกลวงชิ้นโบแดง
ผมห่วงว่ากุลเท็นของผม อาจต้องเข้าไป พัวพันกับเรื่องนี้ด้วย
ผมพยายามเตือนเธอให้ระวัง
แต่เธอได้ตัดสินใจพรข้อสองไว้แล้ว
ข้าปรารถนาอยากท้อง
กับมุสตาฟาหรือ?
อย่าเลย
มันคือความปรารถนาในใจข้า
จงมอบมันให้ข้า
เดี๋ยวนี้เลย
เดี๋ยวก่อน
พลาดมหันต์จริงๆ
เพราะในตอนนี้
สุลัยมาน ขอพระองค์ทรงพระเจริญ
กำลังถูกลอบทำลาย
เหล่านักรบของท่านเชื่อว่าท่านกำลังอ่อนแอ
สนใจประพันธ์กวี
มากกว่าการปกครองอย่างดุดัน
เฮอเร็มเติมเชื้อไฟให้ข่าวลือ
ว่าทหารต้องการล้มราชบัลลังก์
แล้วเอามุสตาฟาขึ้นมาแทนที่
เจ้าชายได้กลายไปเป็นเบี้ย
ในเกมชิงอำนาจที่ไม่มีวันรู้จบ
สุลัยมานผู้ยิ่งใหญ่
สุลัยมานผู้พิชิต
ผู้ดูแลและปกป้องอาณาจักร
สุลัยมานผู้เป็นพ่อ
ต้องทำการตัดสินใจ
ที่เขารู้ว่าจะทำให้เขาใจสลาย
ในขณะเดียวกัน กุลเท็น มองไม่เห็นเหตุผล
ที่จะอยู่อย่างหลบๆซ่อนๆอีกต่อไป
เพราะเธอกำลังอุ้มโอรสของว่าที่สุลต่านคนต่อไป
แม้ผมตักเตือนเธอเพียงใด
เธอเดินอวดหน้าอกและท้องที่บวมโตของเธอ
เสียงกระซิบแผ่ขยายออกไปทั่วฮาเร็ม
อุบายอันเลวร้ายเดินหน้าไปอย่างรวดเร็ว
เจ้าชายมุสตาฟามาพบพระบิดา อย่างบริสุทธิ์ใจ
เพื่อมายืนยันความจงรักภักดี
ท่านสุลต่าน
ท่านพ่อ...
และฝูงหมาป่ารอเขาอยู่
เขาร้องหากองทหารจานิสซารีที่รักเขา
แต่เสียงของเขาถูกกำจัด และลมหายใจถูกปลิด
ด้วยสายคันธนูของพ่อเขา
กุลเท็น!
พวกมันกำลังมาจัดการเจ้า
ขอพรเร็ว!
อีกข้อเดียวเอง
ทำไมล่ะ?
กุลเท็น
พวกมันกำลังมาฆ่าเจ้า!
เจ้าชายจะปกป้องข้า
เขาทำอะไรไม่ได้หรอก ขอพรเถอะ!
เขารักข้า
กุลเท็น
เขาตายแล้ว!
ทุกคนที่รักเขาตายหมดแล้ว
เฮอเร็มกำลังมาจัดการเจ้า...
ขอพรสิ!
"เอาตัวให้รอดก่อน กุลเท็น!"
แค่ไม่กี่คำ เธอจะได้เป็นอิสระ
ไปกับลูกของเธออย่างปลอดภัย
และผมจะได้กลับสู่โลกแห่งความเป็นจริงของจีนนี่
แต่เธอกลับวิ่งเข้าสู่เงื้อมมือนักสังหาร
ผมเกือบจะใช้กำลังจัดการพวกมัน
แต่ถูกขวางไว้โดยพวกผู้ติดตามอิบลิส
ที่นี่ไม่ต้องการเจ้า
เจ้าเปลี่ยนเรื่องราวของเธอไม่ได้
หากเธอไม่ขอพร...
เจ้าก็ชะตาขาด
กุลเท็น!
เธอไม่ได้ขอพรช่วยตัวเอง
ไม่ได้ขอพรช่วยเราทั้งคู่
ผมอยู่ที่นั่น
หรือคุณจะพูดว่าไม่ได้อยู่ก็ได้
ติดอยู่กับโลกนี้และเกือบเป็นอิสระ
เพราะพรข้อสามที่ไม่เคยถูกขอ
แต่คุณรู้ใช่ไหม ว่าคุณ...
เพิ่งเล่าเรื่องผู้หญิงที่ต้องมาตาย
เพราะพรที่เธอขอน่ะ?
ใช่ แต่เพราะพรที่เธอไม่ได้ขอ
ทำให้ผมเดือดร้อนเช่นกัน
แล้วคนอื่นขอพรให้สมบูรณ์ไม่ได้หรือไง?
นั่นคือสิ่งที่ผมหวัง
และนั่นคือคุณจะได้รับการปลดปล่อย?
นั่นคือความหวังเดียวของผม
แต่คุณถูกเสกให้ไร้ตัวตน
เหมือนผี
เดินทางไปมาไม่มีใครเห็น
และขวดของคุณ
ที่ถูกซ่อนอยู่ใต้แผ่นหิน
มีเพียงกุลเท็นที่ตายไปแล้วที่รู้
กลืนไม่เข้าคายไม่ออกจริงๆ
ผมพยายามเรียกร้องความสนใจ
ใครก็ได้ที่ช่วยผมได้
ผมพยายามอย่างที่สุด
ผมตามกลิ่น ตามทุกฝีก้าว
ตั้งใจ อ้อนวอน กรีดร้อง
ทำทุกอย่างให้พวกเขาหันมามอง
ผมทำแบบนั้นอย่างน่าสงสารมา 100 ปี
ทุกความล้มเหลวทำลายความตั้งใจของผม
แล้วในปี 1620
ความหวังก็มาในรูปแบบของเด็กชายถือดาบ
พี่น้องสองคนและยักษิณี
มูราด! มูราด!
เพราะอะไรไม่รู้ เด็กคนนี้รู้สึกถึงผม
ผมดึงดูดเขามาที่แผ่นหินได้
อิบราฮิม!
เจล
มูราด!
อิบราฮิม!
และเมื่อผมเกือบจะถูกส่ง
ถึงมือเด็กพวกนั้น
แม่ของเด็กมาเจอพวกเขาเสียก่อน
เธอคือโคเซ็ม
ม่ายของอาเหม็ดที่หนึ่ง
เด็กพวกนั้นคือผู้สืบราชบัลลังก์
เมื่อผมเห็นขนบนขาเด็กพวกนั้น
ผมรู้ว่าในสายเลือดมูราด
มีชีพจรของจีนนี่อยู่
ผมตามเขาไปทุกหนแห่ง
พยายามทำให้เขากลับมาที่แผ่นหิน
แต่เมื่ออายุ 11 ปี เขาขึ้นครองราชย์
และกลายเป็นสุลต่านมูราดที่ 4
และเมื่อเข้าไปพัวพันกับอุบาย
เขายิ่งไกลห่างจากผมไป
เมื่ออายุ 20 เขานำกองทัพเข้าสู่สงคราม
เขาสู้เคียงบ่าเคียงไหล่กับทหาร
ในคอเคซัสและเมโสโปเตเมีย
ความบุ่มบ่ามของเขาเป็นที่ร่ำลือ
กระทั่งในชีวิตส่วนตัวของเขา
ผมหมดหวังที่จะได้เจอเขาอีก
ความหวังคือสัตว์ร้ายนะ อะลีเธีย และผมคือของเล่นของมัน
เขาตายเหรอ?
ไม่ใช่ในสมรภูมิ
ที่อิสตันบูล
โคเซ็มต้องปกป้องบัลลังก์
เธอต้องปกป้องอิบราฮิม
- คนน้องน่ะเหรอ? - ใช่
เขาเป็นสายเลือดออตโตมันคนสุดท้าย
เขาจำเป็นต้องมีลูกชาย
โคเซ็มเลยขังเขาไว้ในกรงกับผู้หญิง
คุกสวรรค์เลยนะ
ที่เขาไม่อยากออกมาเลย
มันทำให้เขาเสื่อมทราม
เขาเชื่อว่ายิ่งมีเนื้อหนังมากเท่าไหร่
ความสุขยิ่งมากขึ้นเท่านั้น
โคเซ็มเลือกแต่คนสวยตัวใหญ่ เปี่ยมกิเลส
แล้วเอามาที่โซฟาของเขา
ชะตาผมเปลี่ยนเพราะความคลั่งแบบนี้
ยังไงเหรอ?
เดี๋ยวคุณก็รู้
มูราดกลับมา
และแม้จะกลับมาในฐานะผู้พิชิต
เขาสลัดคราบเลือดจากตัวเองไม่ได้
สงครามทำจิตวิญญาณเขาเน่าเสีย
ผมรอจนเขาอยู่คนเดียว
ผมตั้งใจดึงเขากลับมาที่แผ่นหิน
ฉันก็ไม่อยากกวนนะ แต่ฉันมีคำถาม
มันสำคัญกับคุณไหม ว่าคนจะขอพรแบบไหน?
ถ้าเป็นพรที่ไม่รู้จักพอ
ไม่
ต่อให้มันเลวร้ายอย่างสุดซึ้ง?
ไม่เลย ถ้าผมจะได้อิสระ
ความจริงคือ ในใจเขามีเรื่องอื่น
เขาคิดว่าเขาไร้เทียมทาน
และเพื่อจะครองอาณาจักรตลอดไป เขาต้องกำจัดอริให้สิ้นซาก
ทำดาบตนเสียเพื่ออะไร สิงโตของข้า?
อิบราฮิม
พี่ชายข้า...
เขายังเด็ก
จะครองอาณาจักรได้อย่างไร?
โคเซ็มต้องหยุดเขา
เธอต้องหาทางดึงความสนใจเขา
จากการฆ่า ด้วยความพึงพอใจอย่างอื่น
เธอเริ่มด้วยการทำให้เขาเมาอยู่ตลอด
แล้วเธอลองทำบางอย่างที่แสนฉลาด
สิ่งที่คุณอาจจะชอบ
เธอส่งคนออกไปหา
ทั่วทั้งอาณาจักร
หาคนเล่าเรื่องที่ดีที่สุด
พวกที่ทำให้เขาพอใจไม่ได้
ต้องหนีด้วยความกลัว หรือตกเป็นเหยื่อของเขา
มีเพียงคนเดียว
ที่สามารถทำให้เขาหลงไหล
ที่ทำให้เขาสงบด้วยเรื่องเล่า
เรื่องเล่าที่ทำให้เขาตรึงใจ
นี่คือเพื่อนคนเดียวของเขา
และมิตรภาพนั้นก็เปลี่ยนเป็นความรัก
และเพราะไม่มีอย่างอื่นให้ทำ
ผมเองก็นั่งฟังด้วยความตั้งใจ
เพราะผมเองก็ชอบเพลิดเพลิน ไปกับเรื่องเล่าของเขา
เมื่อชายแก่คนนั้นตาย
ทุกคนในวังหนีลงสู่ท้องถนน
เพราะกลัวว่าความเศร้าของมูราด จะทำให้เขาฆ่าคนมากมาย
แต่เขาเอาแต่นั่งสะอึกสะอื้น และดื่มเหล้าจนเขาว่างเปล่า
แล้วความอดทนของผมก็ออกดอกออกผล
ในภาวะแบบนี้
ในที่สุดผมก็เรียกความสนใจเขา
และดึงดูดเขากลับไปที่ห้องน้ำลับได้
ฉันรู้แล้วว่าจะไปต่อยังไง
เขาต้องอ่อนแอเกินไปที่จะยกแผ่นหิน
ไม่มีแรงกระทั่งจะหมุนกลอนเลยล่ะ
เขาเลยกลับไปดื่มจนหลับไปตลอดกาล
ผมถูกทิ้งอยู่ที่นั่น
ถูกลืมอีกครั้ง
ไม่มีใครได้ยินเสียงผม
ไม่มีใครให้รู้จัก สัมผัส หรือรู้สึกถึงผม
คุณนึกภาพไม่ออกหรอก
ที่จริง...นึกออกอยู่นะ
คุณนึกออกไหมว่าเหงาแค่ไหน?
ว่าเกินจะทนแค่ไหน?
นึกออก
เราจะมีตัวตนได้ต่อเมื่อคนอื่นมองเห็น
คุณเห็นด้วยไหม?
เห็นด้วย
งั้นนี่ก็คือชะตาของเรา อะลีเธีย
ถ้าคุณไม่ขอพรเลย
ผมจะติดอยู่ระหว่างโลก
ไร้ตัวตนและโดดเดี่ยวตลอดไป
ขอพรเถอะ อะลีเธีย
ขอพรที่ใจคุณปรารถนา
ถ้าเป็นคุณ ฉันจะระวังกว่านี้
คุณหาทางออกมาจนได้แล้ว
ไม่มากก็น้อย
ฉันเริ่มคิดว่าฉันนั่งอยู่กับ
พวกหลอกลวง
ถ้าเป็นแบบนั้นคงดีกว่า
งานผมคงง่ายกว่านี้เยอะ
แต่ความจริงก็คือ ผมมันแค่ไอ้งั่ง
ที่โชคร้ายอย่างที่สุด
งั้นฉันก็คงต้องเชื่อคุณ
แล้ว?
อิบราฮิมกลายเป็นสุลต่านใช่ไหม?
อิบราฮิมต้องถูกลากขึ้นบัลลังก์
ท่านแม่!
เขาแต่งตั้งหนึ่งในนามสนม
เป็นผู้ว่าฯแห่งดามัสคัส
เธอชื่อชูการ์ลัมพ์
เธอเป็นคนโปรดของเขา
ถ้าเธอไม่ได้มีอิสระ
เธอคงไม่มีวันเจอห้องน้ำลับ
และถ้าเธอไม่ตัดสินใจจะอาบน้ำ
น้ำมันอาจจะไม่ล้น
และถ้าเธอไม่ซุ่มซ่าม
ขณะที่ีเธอเดิน
เธอคงไม่ล้ม ทำแผ่นหินแตก
- แล้วเจอขวดของผม - โอเค
บอกตรงๆ ผมน่าจะทำตัวมีเกียรติกว่านี้
แต่ผมเริ่มอ้อนวอน อย่างไม่อายใคร
ได้โปรด คุณผู้หญิง สถานการณ์ข้าเลวร้ายมาก
ข้าจนตรอก ท่านต้องช่วยข้า
เจ้าเหม็นมาก
ขอพร
อะไรก็ได้
ขอพรอะไรก็ได้!
ข้าไม่อยากยุ่งกับจีนนี่จอมหลอกลวง
ท่านปรารถนาสิ่งใดไหม?
ต้องมีสิ! ขอมาได้เลย!
พูดมา! บอกข้า! เดี๋ยวนี้เลย! เดี๋ยวนี้!
"ข้าขอให้เจ้ากลับไป
"ในขวดสู่ก้นบอสฟอรัส"
ตอนนี้ผมมาที่นี่
อยู่ในมือคุณ
ดูเหมือนเราจะหนีกันไม่พ้น
ผมอยู่ในอุ้งมือคุณ
การขอพรเนี่ย...
เป็นศิลปะที่อันตราย
"ฉันขอ" นำมาซึ่งปัญหามากมาย
ไม่เสมอไปหรอก
เรื่องที่คุณเล่าก็ฟ้องอยู่แล้ว
ผมรู้ แต่...
คุณบอกว่าคุณไม่ใช่พวกหลอกลวง
และคุณบอกว่าคุณกับฉันเป็นคนแต่งเรื่องนี้
แต่ฉันเขียนตอนจบไม่ได้เลย
ถูกต้อง
ทำไมคุณไม่กระโดดกลับเข้าไปในขวด
แล้วฉันเอาไปให้คนที่เซ่อกว่าฉันล่ะ?
คนที่จนตรอกและโลภมากกว่าฉัน
ผมจะไม่กลับเข้าไปในขวดอีก
ทำไมล่ะ?
ผมจะไม่กลับเข้าไปในขวด
ฉันก็จะไม่ขอพรสามข้อ
งั้นคุณก็จะส่งผมไปแดนสนธยาอีก
คุณนี่เถียงไม่ได้จริงๆ
คุณเองก็ทำผมปวดหัวแล้ว
เอาล่ะ เอาล่ะ
งั้นเอางี้ ฉันจะขอพรสามข้อ
- ฉันจะทำ - ก่อนคุณจะตายนะ?
ตอนนี้เลย ทีละข้อเลย
พร้อมนะ?
ข้อแรก ฉันขอให้คุณหายปวดหัว
ข้อสอง
ฉันขอจิบชานี่
และสุดท้าย ฉันขอนี่อีกชิ้น
คุณล้อเลียนผม
พรสามข้อ ง่ายๆเลย
และปลอดภัยด้วย
ผมถูกโซโลมอนจับขัง
เพราะผมบอกความปรารถนาในใจออกมา
ผมจะถูกปลดปล่อยได้ ก็ต่อเมื่อผมให้พรคุณ
โอเค ฉันขอบคุณมากนะ
แต่คืออย่างนี้
ฉันคิดพรที่ต้องการไม่ออกซักข้อ
และนี่คุณขอให้ฉันคิดตั้งสามข้อ
คุณมีชีวิตหรือเปล่าเนี่ย? นี่คุณยังอยู่ใช่ไหม?
ในบางวัฒนธรรม
การไร้ซึ่งความต้องการคือการตรัสรู้นะ
งั้นคุณก็โง่สิ้นดี
ถ้าฉันพอใจอยู่แล้ว จะท้าทายชะตาไปทำไม?
และคุณขี้ขลาดด้วย
อย่ามายั่วฉันนะ
ไม่มีมนุษย์ นางฟ้า หรือจีนนี่
ที่ไม่อยากคว้าโอกาส
เติมเต็มความโหยหา
แต่ผมดันมาเจอคนที่
บอกว่าไม่ต้องการอะไรเลย
อะลีเธีย บินนี่ คุณมันโกหก!
ฉันเริ่มคิดแล้วว่าเราไม่น่าเจอกันเลย
ไม่นะ!
อย่าพูดแบบนั้น!
แสดงว่า...
มันเคยเกิดขึ้นกับคุณมาก่อน
และมันแย่มาก
ใช่
หนักมาก
มันเป็นพรที่โหดร้ายที่สุด
คุณถูกความโง่เล่นงานอีกแล้ว
ผมมาที่นี่ก็เพราะคนปราชญ์เปรื่อง
คราวนี้ใครล่ะ?
เธอคือเซเฟียร์
ผมไม่เคยเจอคนน่าพิศวงอย่างเธอมาก่อน
แต่คุณมาที่นี่เพราะความโง่เง่าของเธอ
ผมมาลงเอยที่นี่เพราะเซเฟียร์
และนี่คือเรื่อง
ที่คุณพยายามไม่เล่าให้ฉันฟัง
นี่คือเรื่องที่ผมพยายาม ไม่เล่าให้ตัวเองฟังด้วยซ้ำ
ผลลัพธ์จากเซเฟียร์
เซเฟียร์เป็นเด็กถูกทอดทิ้ง
แต่งงานกับพ่อค้าร่ำรวยตอนอายุ 12
เขาแก่กว่าเธอมาก และใจดี
ถ้าคุณคิดว่าการขังคนเหมือนนกคือความใจดีนะ
เขามีเมียแก่อีกสองคนที่ไม่ชอบเธอ
และไม่คุยกับเธอเลย
ทุกคนรวมถึงคนรับใช้
ดูเหมือนจะล้อเลียนเธอ
เธอไม่มีทั้งมารยาทและการศึกษา
เธอไม่ได้โตขึ้นมาสวย
และเธอฉุนเฉียวโดยไม่รู้ว่าทำไม
แล้วฟ้าก็ลิขิตให้ขวดผมมาถึงมือเธอ
ในฐานะของขวัญจากสามี
และเมื่อเธอทำให้สามีพึงใจ
จนได้อยู่คนเดียว
เธอก็เปิดมันจนได้
มันเหมือนเธอรอผม
ผมเห็นเลยว่าเธอฉลาด
และเธอเห็นว่าผมกำลังจนตรอก
หาอิสระและการพูดคุย
ผมเล่าเรื่องผม เหมือนที่เล่าให้คุณฟัง
และเธอเผยตัวเอง ผ่านสิ่งที่เธอทำ
เจล เจล
เจล
เธอควรจะเป็นที่จดจำ
เหมือนอัจฉริยะอย่างดาวินชี
ที่ทฤษฏีการบินของเขา
ถูกพูดถึงโดยสุลต่านและกษัตริย์
เธอเป็นศิลปินที่มีทักษะ แต่ไม่มีใครเห็นศิลปะของเธอ
เธอบอกผมว่าเธอถูกกลืนกิน
โดยพลังที่เธอไม่ได้ใช้
เธอคิดว่าเธออาจจะเป็นแม่มด
เว้นแต่เธอบอกว่า หากเธอเป็นผู้ชาย
ความคิดของเธอคงได้รับการยอมรับ
เธอเป็นผู้หญิงที่กระตือรือร้นจะเรียน
และผมรู้ว่าพรข้อแรกของเธอจะเป็นอะไร
ฉันต้องการความรู้
ฉันอยากได้มัน...
ความรู้ทั้งหมด
ที่มีประโยชน์
สวยงามและถูกต้อง
ผมพึงใจมาก
ที่จะเติมเต็มความปรารถนานี้
ผมสอนเธอทั้งประวัติศซาสตร์ ปรัชญา
ภาษา กวี
ผมสอนดาราศาสตร์ คณิตศาสตร์
ซึ่งเธอชอบมาก
ผมเอาหนังสือและบทความมาให้
ซึ่งเราซ่อนไว้ในคอลเลคชั่นขวดของเธอ
ซาบาห์...
เธอหาอริสโตเติลจากโหลสีแดงได้เสมอ
หรือยูคลิดจากโหลสีเขียว
ไพตากอรัส สปิโนซา
โดยไม่ต้องให้ผมรวบรวมพวกเขามา
เรามีทั้งโลกในห้องของเธอ
และผมมอบใจให้เธอ
ผมมีความสุขที่จะทำให้เธอมีความสุข
ได้เห็นเธอเติบโต
และเธอเติบโตในทุกทางจริงๆ
จริงๆ
จนเธอเริ่มรั้น
กระทั่งการยอมทำในสิ่งที่สามีเธอร้องขอ
เพราะเธอแตกฉานศิลปะด้านความรัก
มากกว่ามนุษย์ทุกคน
ที่ไม่เคยร่วมรักกับจีนนี่>
ความปรารถนาเธอครอบงำจิตใจเขา
เจ้าพอใจแล้วหรือ?
และเมื่อเขามาหาเธอ
ผมจะออกจากห้องแล้วท่องไปตามท้องฟ้า
ผมเห็นภูเขา มหาสมุทร...
ผมเห็นสัตว์ร้ายแห่งผืนป่า
ที่ไร้ใครก้าวเดิน
เมื่อผมกลับมา เธอจะรอผมอยู่
ผมจะเล่าเรื่องให้เธอฟัง และเธอจะ สนุกจนหมดแรง>
และผิดหวัง
ทำไมเธอไม่ขอพรให้เป็นอิสระล่ะ?
มีสิ่งที่สำคัญกว่าสำหรับเธอ
เธอคิดค้น "แมทมาธิกา"
ภาษาที่อธิบายอำนาจ
ที่นำพาอวกาศ เวลา และสสาร มาสู่สิ่งมีชีวิต
เธอเป็นพวกโพรมีเธียน เธอกล้าหาญ
แต่เธอแก้ปัญหานี้ไม่ได้
เธอต้องการกุญแจฃ
กุญแจที่จะเปิดประตูสู่ความหยั่งรู้
เธอจึงใช้พรข้อที่สอง
ผมสอนให้เธอฝันแบบจีนนี่ ตื่น
แล้วคำตอบก็มาหาเธอ
เธอสามารถอธิบายพลังที่มองไม่เห็น
สนามแม่เหล็กไฟฟ้าและแหล่งพลัง...
สิ่งที่สร้างจีนนี่ขึ้นมา
คุณคือคลื่นแม่เหล็กไฟฟ้าเหรอ?
เหมือนที่คุณมาจากเถ้าถ่าน ผมมาจากไฟ
พอถึงตอนที่เธอต้องอุ้มลูก
ผมเปี่ยมไปด้วยความสุข
เพราะผมรู้ว่ามันจะทำให้เราแนบแน่นขึ้น
เธออุ้มลูกคุณเหรอ?
เด็กแห่งไฟและเถ้าถ่าน
แล้วเรื่องมันวุ่นตอนไหน?
อะลีเธีย ผมรักเธอมาก
ผมรักความอบอุ่นของเธอ
รักโทโสของเธอ
ผมรักพลังที่ผมมี
ที่ทำหน้าบึ้งเธอให้เธอยิ้มได้
ผมรักเธอยิ่งกว่าชีบา
มากกว่าอิสระของคุณเหรอ?
ใช่
มันกลายเป็นความปรารถนาที่สุดของผม ที่จะเก็บเธอไว้...
ที่จะให้เธอเป็นนักโทษ
พอคิดว่าผมจะเป็นอิสระ มันทำให้ผมแทบบ้า
ผมพบว่าตัวเองหยุดเธอ กลัวเธอจะ ขอพรข้อที่สาม
พระเจ้า
ผมทำมันพังหมด
เธอเริ่มกล่าวหาว่าผมขังเธอ
เหมือนสามีเธอทำ
ผมพยายามแก้ไข
เพื่อแก้ตัว ผมยอมเอาตัวเอง กลับไปอยู่ในขวด
เพื่อถูกขัง
เธอจะได้มีอำนาจเหนือผม
การเป็นคนไร้ค่าในขวด
ผมทำได้เพื่อเธอ
และทุกครั้ง มันทำให้เธอสงบ
ทุกครั้ง ยกเว้นครั้งสุดท้าย
ดั่งพายุฝนและสายฟ้าอันบ้าคลั่ง
เธอเริ่มร้องไห้คร่ำครวญแล้วพูดว่า
"ข้าอยากขอให้ตัวเองลืมว่าเคยเจอเจ้า"
แล้วเธอก็ได้ลืมผมทันที
เธอหลุดพ้น ผมต้องกลับสู่วังวน
เธอลืมผมจนหมดสิ้น
อะลีเธีย การรักใครสักคนหมดใจ
มันเป็นความผิดพลาดได้ยังไง?
ฉันมีพรที่อยากขอ
แต่ฉันเกรงว่ามันจะมากเกินไป
มันอยู่ในขอบเขตพลังของผมไหมล่ะ?
ฉันหวังว่ามันจะอยู่นะ
เป็นสิ่งที่ใจคุณปรารถนาหรือเปล่า?
ใช่ ฉันมั่นใจ
คือ...
ฉันมาที่นี่เพื่อรักคุณ
และ...
ฉันอยากขอให้คุณรักฉันตอบแทน
คุณอยากให้เรารักกัน?
ใช่ นั่นด้วย
ทั้งหมดเลย
คุณจะยอมปลดปล่อยตัวเองเพื่อสิ่งนี้หรือ?
ใช่
ฉันอยากให้เราโดดเดี่ยวด้วยกัน
ประกาศความรักของเราในเรื่องเล่า ไปอีกนานแสนนาน
ฉันต้องการความโหยหาแบบที่คุณรู้สึก ให้ราชินีแห่งชีบา
และรักที่คุณเคยมอบให้เซเฟียร์ผู้ปราดเปรื่อง
ฉันต้องการมัน
ผม?
คุณ
คุณล่ะ?
ฉัน
มันมากเกินไปไหม?
ฉันขอมากไปหรือเปล่า?
มาเถอะ
เราจะทำอย่างไร กับความโหยหาที่ตื่นขึ้นมา?
ฉันต้องพูดอย่างไรให้คุณเชื่อ
ว่าครั้งหนึ่ง ฉันเคยพบรักกับจีนนี่
จะยังไง คงมีไม่กี่คนที่จะเชื่อฉัน
ความรักไม่ใช่สิ่งที่เราตัดสินใจด้วยเหตุผล
มันเหมือนไอน้ำมากกว่า
หรืออาจจะความฝัน...
ที่ลวงเราสู่ความลุ่มหลง
ไปในเรื่องราวของเราเอง
ถ้าเป็นแบบนั้น
เราจะรู้ได้อย่างไร ว่ามันจริง?
มันคือความจริงหรือเป็นเพียงความบ้า?
วันนี้ฉันต้องกลับลอนดอน
คุณจะกลับบ้านกับฉันไหม?
เดี๋ยวนี้ลอนดอนอยู่ไม่ง่ายแล้ว
แต่ถ้าคุณไปด้วยคงดีกว่า
เชิญทางนี้ค่ะ
ยกมือขึ้นค่ะ
ช่วยก้าวออกมาด้วยค่ะ
อะไรอยู่ในกระเป๋าคะ?
อ๋อ
ขวดเปล่ากับฝาขวดน่ะ
ช่วยใส่เข้าไปเอ็กซเรย์ด้วยค่ะ
คือมันบอบบางมาก ฉันไม่อยากให้มันเสียหาย
มันไม่เสียหายหรอกค่ะ ช่วยใส่เข้าไปเอ็กซเรย์ด้วยค่ะ
- ฉันขอไม่ใส่เข้าไป... - ขอพาสปอร์ตกับบอร์ดดิงพาสด้วยครับ
มันบอบบางมาก
คุณครับ
มันคือขวดใส่เกลือ
ไม่! อย่าเอ็กซเรย์นะ! ขอร้อง!
หยุดค่ะ คุณ หยุด
คุณคะ
ถ้าพร้อมก็มานะ
อากาศที่นี่หนักมาก
มีแต่เสียงยืนกรานและใบหน้าผู้คนที่เร่งรีบ
เหรอ?
เหมือนไอน์สไตน์ตัวน้อยไหม?
โทรทัศน์ และหอโทรศัพท์ ประมาณนั้นไหม?
ใช่
ใช่ อุปกรณ์ที่พวกคุณประดิษฐ์ขึ้นมา
ส่งเสียงพร้อมกัน
ก้มหัวลงสิ
คุณได้ยินทั้งหมดเลยเหรอ?
ผมเห็นและรู้สึกถึงมันด้วย
ผมคือตัวส่งสัญญาณ
แล้วมันไม่มากเกินทนเหรอ?
ผมคือจีนนี่
ผมปรับตัวได้
อีกไม่นานผมก็ชิน
เธอกลับมาแล้ว
ฉันว่าเธอกลับมาแล้ว
พาใครกลับมาด้วยเหรอ?
ไม่ ฉันว่าเธอพูดคนเดียวอีกแล้ว
สวัสดี คลีเมนไทน์
แฟนนี่ สบายดีกันนะ?
เธอเจอปัญหาอะไรไหม?
ปัญหา? ปัญหาแบบไหนเหรอ?
กับเพื่อนๆต่างชาติน่ะ?
เพราะเราถามตัวเองประจำ
"ทำไมดร.บินนี่ถึงเสียเวลาและสมอง
ไปเรียนรู้วิถีชีวิตคนอื่น แทนที่จะส่งเสริมตัวเอง?"
อายวัฒนธรรมอังกฤษสินะ?
เปล่า เปล่า
ฉันอายมากกว่า ถ้าเจอคน
ที่กลัวคนอื่นที่ไม่เหมือนเรา
เธอจะพูดอะไรกันแน่?
เธอเรียกเราว่าพวกเหยียดไง
คุณพูดเองนะ ฉันไม่ได้พูด
เธอเข้าใจผิดแล้ว
- เหรอ? - ไม่ใช่หน้าตาพวกนั้นหรอกนะ
แต่เป็นวิธีการใช้ชีวิต ความเชื่อ
- อาหารการกิน - คุณพูดเรื่องอะไรกัน?
จะไปที่ไหนก็เจอคนหลายเชื้อชาติเกิน
เราอึดอัดไปหมด เรากำลังเชิญจุดจบมาหาตัว
มันผิดธรรมชาติ
นกต้องอยู่บนฟ้า ปลาต้องอยู่ในน้ำ
พระเจ้าสร้างเรามาแบบนั้น
พวกคุณพูดไร้สาระตั้งแต่ต้นจนจบ
มันคือความจริงทางวิทยาศาสตร์
มันเป็นการอุปมาที่ผิด
ใช่ สัตว์มีถิ่นที่อยู่ตามธรรมชาติ
มันจริง แต่มนุษย์สามารถ
ที่จะอยู่ในสิ่งแวดล้อมไหนก็ได้ที่ตัวเองเลือก
ไม่จริงเลย
- คุณพูดอะไรนะ? - นั่นมันแค่ความเห็น
เธอพูดผิดแล้ว
ฉันจะไม่ทนฟังอะไรแบบนี้แล้ว
มาเถอะ เคล็ม ปล่อยให้เธอบ้าไป
เธอพูดจาไม่รู้เรื่องอยู่แล้ว
ฉันไม่เคยพูดแบบนี้กับคุณมาก่อน
แต่พวกคุณน่าสงสารมาก
หุบปากไปเลย!
สมองฝ่อและน่าสงสาร
แก อีเปรต!
อย่าให้ไม้เธอเลื้อยมากำแพงฝั่งเราอีกนะ!
ทำไมฉันปล่อยให้พวกนั้นทำฉันหงุดหงิดนะ?
น่าจะสงสารพวกมันมากกว่า
แต่นี่มันบ้านฉัน ที่พักพิงของฉัน
ฉันอยากขอให้พวกนั้น...
บอกก่อน ฉันยังไม่ได้ขอนะ
ผมรู้
จีนนี่ของฉัน
วันนี้คุณเป็นไงบ้าง?
ทุกการฟังเป็นของคุณ
ทุกเสียง ทุกกลิ่น และทุกสัมผัส
คุณอยู่ทุกที่
เดี๋ยวฉันมานะ
ใครมาดึกขนาดนี้เนี่ย?
อาจจะเป็นเธอก็ได้
เคล็ม แฟนนี่
ถั่วลูกไก่ กานพลู ถั่วพิสตาชิโอ
ละลายในปากแน่นอน
นี่เพื่อนของฉัน
เขาจะอยู่กับฉันซักพัก
สวัสดีครับ
- สวัสดี - สวัสดี
จีนนี่ของฉันบอกว่า
เมื่อจีนนี่มารวมตัวกันในดินแดนของพวกเขา
พวกเขาเล่าเรื่องให้กันฟัง
สำหรับพวกเขา เรื่องเล่าเหมือนลมหายใจ
มันมีความหมาย
ฉันตอบไปว่า "ใช่"
กับคนเราก็เหมือนกัน
ทุกเรื่องที่เราเล่าคือเศษ
ของโมเสคที่เปลี่ยนรูปร่างอย่างไม่สิ้นสุด
และกรวดก้อนจิ๋วนี้ก็เหมือนเรื่องเล่าทุกเรื่อง คือมันต้องจบ
ถ้าเกี่ยวกับการขอพรทีไร ต้องมีคติสอนใจทุกครั้ง
แล้วเรื่องนี้จะผิดพลาดยังไง?
มันอาจจะพลาดมาแล้วก็ได้...
แม้ความจริงจะยืนเปลือยเปล่า อยู่ต่อหน้าพวกเขา
พวกเขากลับหันหลังให้
ความจริงจึงเขยิบไปรอในเงามืด
หลังจากนั้น
จีนนี่จะไปทำงานกับนักเล่าเรื่องด้วย
เวลาไม่ได้อยู่กับเธอ
เขาจะกระตือรือร้นออกไปสำรวจโลก
วันนี้ผมมีวันที่ยอดเยี่ยมมาก
ได้เห็นอะไรหลายอย่าง
ผมเห็นมนุษย์มองเข้าไปในสมองของอีกคน
และหยุดเลือดที่ไหลในสมองคนๆนั้น
ผมไปดูเครื่องเร่งอนุภาค
กลไกมโหฬารที่ตรวจแก่นแท้ของสสาร
แล้วผมก็ได้เห็นจาน จานใบใหญ่
ที่เอาไว้ฟังเสียงกระซิบของดวงดาว ที่จากไปนานแล้ว
มนุษย์ช่าง...
น่าอัศจรรย์จริง อะลีเธีย
ฉันดีใจที่คุณคิดแบบนั้น
ทั้งหมดนี้เกิดตั้งแต่ที่ผมติดอยู่ในขวดของเซเฟียร์
ความน่าอัศจรรย์พวกนี้ ในเวลาไม่ถึง 200 ปี
ใช่ แต่ว่า...
นั่นก็แค่วิศวกรรมกับเทคโนโลยี
ถึงจะก้าวหน้ามาขนาดนี้
มนุษย์ก็ยังงุนงงอยู่
เวลาที่เราคุมความโกลาหลไม่ได้
เราจะเต็มไปด้วยความกลัวและตกใจ
จนเราหันมาทะเลาะกันเอง
แน่นอน คุณเป็นมนุษย์นี่
นั่นคือธรรมชาติของคุณ
ใช่ เรื่องเลยไม่เคยเปลี่ยนไป
ความเกลียดชังชนะเสมอ
มันแพร่กระจายและอยู่ได้นานกว่าความรัก
ฉันแค่อยากคุยเรื่องความรักน่ะ
พวกคุณนี่ช่างย้อนแย้งจริงๆ
ขอบใจมากนะ
มนุษย์ สุดยอดแห่งปริศนา
พวกคุณล้มลุกคลุกคลานในความมืด
แต่ยังใช้สติปัญญาได้อย่างยอดเยี่ยม
เป็นเรื่องที่สุดยอดมากจริงๆ
ผมอยากรู้ว่ามันจะไปยังไงต่อ
หรือจะจบยังไง
นั่นก็ด้วย
คนธรรมดาอาจไม่มีวันรู้ แต่จีนนี่อาจรู้ก็ได้
จีนนี่มีเวลานิจนิรันดร์
คุณโชคดีมากงั้นสินะ?
อาจจะใช่
แต่มนุษย์อย่างพวกคุณได้บดบัง...
พลังและหน้าที่ของจีนนี่และเทพทั้งหลาย
พวกคุณไม่ต้องการเราหรอก
บางทีเราอาจจะเฉาแล้วก็...
- แล้วก็หายไปเอง? - ใช่
ใช่ ประเด็นนี้เคยเป็นหัวข้อ ที่ฉันพูดและเขียนมาตลอด
ผมรู้
แต่คุณก็ยังมาอยู่ตรงนี้
ความเป็นไปไม่ได้ของฉัน
ใช่
สวัสดี?
ฉันกลับมาแล้ว!
สวัสดี?
จีนนี่?
ที่รัก?
จีนนี่
อะไรกันเนี่ย?
ได้ยินฉันไหม?
จีนนี่ พูดกับฉันสิ
ลองพูดกับฉันหน่อย
ฉันขอพรให้คุณพูดกับฉัน
ผมหลับอยู่
หลับอยู่
จีนนี่ไม่หลับนี่
ไปเดินเล่นกันดีกว่า
เดินกันไกลๆเลย
ผมเตรียมบางอย่างให้ให้เรา
ผมวางแผนไว้หมดแล้ว
คืนที่ยอดเยี่ยมของเรา
มันต้องน่าทึ่งมาก
- เวลาที่ดีที่สุดในชีวิตเรา - หยุดนะ!
สนามแม่เหล็กไฟฟ้าพวกนี้ ผมไล่มันได้
ผมไล่มันไปได้
เราจะไปปิกนิกกัน
เราจะเล่นอูคูเลเล่กัน
อะลีเธีย ที่นี่มีที่สำหรับผม
พลังพวกนี้
มันไม่มีทางหายไปจากโลกนี้หรอก
ผมเอาชนะพวกมันได้ ผมทำเพื่อคุณได้
คุณคืออะลีเธียของผม และผมรักคุณ
ขอบคุณ ขอบคุณมากที่คุณพยายาม
คุณไม่คิดว่าผมรักคุณเหรอ?
ความรักคือของขวัญ
ของขวัญที่ตัวเรายินดีมอบให้คนอื่น
ไม่ใช่ของที่เราจะขอกันได้
ฉันหลอกเราทั้งคู่
ตอนฉันขอพรข้อนั้น
ฉันเอาพลังของคุณเพื่อให้ได้มันมา
ฉันน่าจะรู้เรื่องนี้มากกว่าใคร
ฉันจะไม่ทำมันพังอีกแล้ว
จีนนี่ของฉัน ถ้าโลกนี้ไม่เหมาะกับคุณ
ฉันอยากขอให้คุณกลับไปที่ของคุณ
ไม่ว่าจะเป็นที่ไหน
3 ปีต่อมา
แม่!
มานี่เลย เจ้าลิงน้อย
นั่นไม่ใช่แม่นะ
เห็นนั่นไหม?
เขาแวะมาเยี่ยมเธอบ้าง
และพวกเขาไขว่คว้าช่วงเวลาเหล่านั้น
แม้ต้องเจ็บปวดเหลือคณา
เขาก็อยู่นานกว่าที่ควรเสมอ
นานหลังจากที่เธอขอให้เขากลับไป
เขาสัญญาว่าจะกลับมาอีกในช่วงชีวิตเธอ
และสำหรับเธอ นั่นก็มากเกินพอแล้ว
THREE THOUSAND YEARS OF LONGING (2022) บรรยายไทย - อนันต์ โพธิสูง